Mar 28,2015
భారత్‌కు సహకరిస్తాం: అమెరికా
వాషింగ్టన్‌: ప్రపంచ సవాళ్లను ఎదుర్కొనేందుకు భారత్‌ నిర్మాణాత్మకంగా కృషి చేస్తోందని భారత్‌లో అమెరికా రాయబారి రిచర్డ్‌ వర్మ అన్నారు. ప్రపంచంలో ఆధిక్యపు శక్తిగా ఎదిగేందుకు భారత ప్రభుత్వంనిర్విరామంగా కృషి చేస్తోందని ఆయన కొనియాడారు. భారత్‌ ఈ లక్ష్యాన్ని అందుకోవడానికి ఆ దేశానికి అమెరికా పూర్తిగా సహకరిస్తుందని ఆయన అన్నారు. భారత్‌ తమ వ్యూహాత్మక భాగస్వామి అని చెప్పిన ఆయన మందగమన పరిస్థితులలో సైతం భారత ఆర్థిక వ్యవస్థ మంచి వృద్ధి తీరును కనబరుస్తోందని తెలిపారు. అణు రంగంలో రెండు దేశాలు కలిసి ముందుకు సాగనున్నట్లు ఆయన వివరించారు. భారత్‌ పౌర అణు విధానంలో అంతర్జాతీయ అణు ఇంధన సంస్థ (ఐఏఈఏ) రక్షణ విధానాలను అమలు చేస్తున్నట్లు ఆయన తెలిపారు.
మీ స్నేహితులకు రికమెండ్ చెయ్యండి